open-index/open-wikipedia-markdown huggingface dataset:
Παγκόσμιο Κύπελλο Ποδοσφαίρου 1942

Το **Παγκόσμιο Κύπελλο Ποδοσφαίρου 1942** ήταν το πρώτο απ' τα δύο Παγκόσμια Κύπελλα της FIFA των οποίων η διεξαγωγή ματαιώθηκε εξ' αιτίας του Β΄ Παγκοσμίου Πολέμου. Επρόκειτο να ξεκινήσει στις 12 Ιουνίου και να λήξει στις 5 Ιουλίου του 1942.

## Επιλογή της χώρας διεξαγωγής του Κυπέλλου
Υποψηφιότητα είχε θέσει πρώτα η Ναζιστική Γερμανία και μετά η Βραζιλία το 1936 και το 1938 προστέθηκαν οι υποψηφιότητες της Αργεντινής και της Πορτογαλίας. Η FIFA έλπιζε πως πλην της Πορτογαλίας θα μπορούσε να θέσει υποψηφιότητα και ακόμα μια ευρωπαϊκή χώρα για ν' ανταγωνιστεί τη Ναζιστική Γερμανία για τη διεξαγωγή του συγκεκριμένου Παγκοσμίου Κυπέλλου όμως αυτό τελικά δε συνέβη. Στα τέλη του καλοκαιριού του 1939 ο Ζυλ Ριμέ ταξίδεψε στη Νότια Αμερική για να βολιδοσκοπήσει την κατάσταση. Κατά την παραμονή του στο Ρίο ντε Τζανέιρο εκδηλώθηκε η Γερμανική εισβολή στην Πολωνία και ξεκίνησε ο Β΄ Παγκόσμιος Πόλεμος. Τελικά η ψηφοφορία για την ανάδειξη της χώρας η οποία θ' αναλάμβανε να φιλοξενήσει το συγκεκριμένο Παγκόσμιο Κύπελλο πραγματοποιήθηκε στις 7 Σεπτεμβρίου του 1939 και το αποτέλεσμα αυτής ανέδειξε την Πορτογαλία ως τη χώρα η οποία επρόκειτο ν' αναλάβει να φιλοξενήσει το συγκεκριμένο Κύπελλο. Όμως δυστυχώς η διεξαγωγή του του Κυπέλλου ματαιώθηκε επειδή όπως είπαμε είχε ξεκινήσει ο Β' Παγκόσμιος Πόλεμος.

## Πηγές
* Nils Havemann: *[https://web.archive.org/web/20070928144437/http://www.gleich-lesen.de/campus/Fussball_unterm_Hakenkreuz//index1135.html Fußball unterm Hakenkreuz. Der DFB zwischen Sport, Politik und Kommerz]*, σσ. 248 και εξής. Campus Verlag, 2005, ISBN 3-593-37906-6

Κατηγορία:Παγκόσμιο Κύπελλο Ποδοσφαίρου 1942
Κατηγορία:Ποδόσφαιρο το 1942
Μπιρ Σαλάχ

Το **Μπιρ Σαλάχ** (αραβικά: *بئر صالح*, γαλλικά: *Bir Salah*) είναι πόλη η οποία βρίσκεται στα ανατολικά της Τυνησίας, εντός του Κυβερνείου του Σφαξ, μεταξύ του Ελ Τζεμ και της Ελ Χενσά. Το 2004 είχε πληθυσμό της τάξεως των  κατοίκων.

Είναι γνωστό για τους ελαιώνες και το λάδι του, καθώς και τον σημαντικό αριθμό κρεοπωλείων του, τα οποία εκτείνονται κατά μήκος της RN1.

Χάρη στις προσπάθειες διεθνούς συνεταιριστικής δράσης, η πόλη διαθέτει βιβλιοθήκη.

## Παραπομπές


Κατηγορία:Πόλεις της Τυνησίας
Κατηγορία:Κυβερνείο του Σφαξ
Έεμι Τερβαπόρττι

Ο **Έεμι Τερβαπόρττι** (φινλανδικά: *Eemi Tervaportti*, 26 Ιουλίου 1989) είναι Φινλανδός πετοσφαιριστής, που αγωνίζεται στην Εθνική Φινλανδίας και στον Ολυμπιακό Πειραιώς, ως πασαδόρος. Βρίσκεται στα 1.93. Ο Τερβαπόρτι, ξεκίνησε να αγωνίζεται σε ομάδες το 2006, ενώ είναι διεθνής από το 2010, συμμετέχοντας με την Εθνική του και στο Παγκόσμιο Πρωτάθλημα Βόλλεϋ, του 2014, στην Πολωνία. 

## Παραπομπές


## Εξωτερικοί σύνδεσμοι
* EEMI TERVAPORTTI στο FIVB.com
* Eemi Tervaportti στο LzSport.com

Κατηγορία:Φινλανδοί πετοσφαιριστές
Κατηγορία:Πετοσφαιριστές ΟΣΦΠ
Εζζάχρα

Η **Εζζάχρα **(αραβικά: الزهراء) είναι παραλιακή πόλη στα προάστια της Τύνιδας, ευρισκόμενη νότια της πρωτεύουσας.
Η Εζζάχρα οριοθετείται από τη Μεσόγειο Θάλασσα και τους δήμους Ραντές, Χαμμάμ Λιφ και Ελ-Μπου Μχελ Μπασατίν.
Υπάγεται διοικητικά στο κυβερνείο του Μπιν Αρούς, είναι η έδρα μιας αντιπροσωπείας και του δήμου 31.792 κατοίκων (το 2014), ενώ η ίδια η πόλη έχει πληθυσμό 6.000 κατοίκων. Άλλες πόλεις είναι συναθροισμένες (σιτέ ελ Χαμπίμπ, 18 Ιανουαρίου και Μπορτζ Ελ-Λουζίρ).
Ο δήμος ιδρύθηκε στις 18 Σεπτεμβρίου 1909, κατά τη διάρκεια της αποικιακής περιόδου, υπό το όνομα Σαιν-Ζερμαίν και στη συνέχεια ονομάστηκε Εζζάχρα στην ανεξαρτησία της Τυνησίας προς τιμήν του εθνικού μαχητή Λαζάρ Τσράιτι (1919-1962). Το Σαιν-Ζερμαίν έγινε γνωστό από τα έργα του Πάουλ Κλέε τα οποία δημιουργήθηκαν το 1915.
Η Εζζάχρα διοργανώνει ένα φεστιβάλ θεάτρου κάθε καλοκαίρι. Έχει επίσης ένα σύλλογο μπάσκετ (Σπορτς Εζζάχρα), ένας από τους καλύτερους στην Τυνησία. .

## Δείτε επίσης
* Κατάλογος πόλεων στην Τυνησία

## Παραπομπές


## Εξωτερικοί σύνδεσμοι
* 

Κατηγορία:Τυνησίας γεωγραφία-επέκταση
Κατηγορία:Πόλεις της Τυνησίας
Γκολφιναίικα Αχαΐας

Τα **Γκολφιναίικα** (εναλλακτική γραφή: **Γκολφινέικα**) είναι μικρή οικιστική τοποθεσία της Αχαΐας, η οποία υπάγεται στην Τοπική κοινότητα Ελληνικού του Δήμου Ερυμάνθου. Απέχουν 28 χλμ. από την πόλη της Πάτρας, 8 χλμ. από την Χαλανδρίτσα, καθώς και 3 χλμ. από το Ελληνικό.

## Τοποθεσία
Βρίσκονται σε μια ημιορεινή τοποθεσία στις βόρειες υπώρειες του Ερυμάνθου, δίπλα από τις όχθες ενός μικρού παραπόταμου του Πείρου και σε υψόμετρο 340 μέτρων περίπου.

## Ονομασία
Το όνομα της περιοχής είναι ανθρωπωνυμικό και έχει προέλθει από την οικογένεια *Γκολφινόπουλου*, που κατοικεί εκεί.

## Λοιπά στοιχεία
Τα Γκολφιναίικα κατοικούνται από λιγοστές οικογένειες και η κύρια απασχόληση των κατοίκων εκεί έχει να κάνει με την γεωργία και την κτηνοτροφία.

## Παραπομπές και υποσημειώσεις


## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Κατηγορία:Ελληνικό Αχαΐας
Μανουήλ Κομνηνός (αδελφός Αλεξίου Α΄)

Ο **Μανουήλ Κομνηνός** ήταν υιός της Άννας Δαλασσηνής και του Ιωάννη Κομνηνού. Επίσης, ήταν ανιψιός του Ισαάκιου Κομνηνού και μεγαλύτερος αδελφός του Αλέξιου Α΄ Κομνηνού.

Κατά την διάρκεια της περιόδου βασιλείας του Ρωμανού Δ΄ Διογένη, έλαβε τον βαθμό, γεγονός αρκετά σπάνιο για την συγκεκριμένη περίοδο, του κουροπαλάτη και το αξίωμα του *[[πρωτοστράτωρ|πρωτοστράτορα]]*. Προς το 1070, ηγήθηκε βυζαντινών στρατευμάτων στην Ανατολία, ενώ συμμετείχε στις απαρχές της εκστρατείας του 1071. Ωστόσο, όντας ασθενής, απεβίωσε ολίγον καιρό αργότερα στο Μοναστήρι της Παναγίας Παρθένου της Αλύπου, στην Μικρά Ασία. Τότε, η μητέρα του δεν δίστασε να αποστείλει πλησίον του αυτοκράτορα τον τρίτο υιό της, τον μέλλοντα Αλέξιο Α΄, προκειμένου να διατηρηθεί η θέση της οικογένειας. Ωστόσο, ο Ρωμανός Δ΄ εκτίμησε πως ήταν αρκετά νεαρής ηλικίας, με αποτέλεσμα να τον διατάξει να επιστρέψει στην Κωνσταντινούπολη

Ο Μανουήλ απέκτησε ως απόγονο μία κόρη, η οποία για ορισμένο καιρό ήταν αρραβωνιασμένη με τον εγγονό του Νικηφόρου Γ΄ Βοτανειάτη, προτού ξεσπάσει το πραξικόπημα του Αλέξιου Α΄. Είχε υιοθετήσει ως προστάτη τον Άγιο Γεώργιο, προστάτη της οικογένειας, καθώς και τους Αγίους Θεόδωρο και Δημήτριο, γεγονός το οποίο φαίνεται να αποτελεί ένδειξη για την ικανότητά του να ηγηθεί στρατιωτικού αγήματος τόσο στην Ανατολή, όσο και στην Δύση.

## Παραπομπές


## Πηγές
* 
* 

Μανουηλ
Κατηγορία:Κουροπαλάτες
Κατηγορία:Βυζαντινοί του 11ου αιώνα
Κατηγορία:Πρωτοστράτορες
Ελ Μουρούτζ

Το **Ελ Μουρούτζ** (αραβικά: المروج) είναι πόλη και κοινότητα στη νότια προάστια της Τύνιδας στο Κυβερνείο Μπιν Αρούς στη Τυνησία. Έγινε κοινότητα το 1991. Είχε 104.538 κατοίκους το 2014, καθιστώντας την πιο πυκνοκατοικημένη κοινότητα στο Κυβερνείο Μπιν Αρούς.

## Δείτε επίσης
* Κατάλογος πόλεων στην Τυνησία

## Παραπομπές


Κατηγορία:Τυνησίας γεωγραφία-επέκταση
Κατηγορία:Πόλεις της Τυνησίας
Βασιλιέβιτσι

Το **Βασιλιέβιτσι** (λευκορωσικά: Васілевічы, λευκορωσική προφορά: vasʲiˈlʲevʲitʂɨ, ρωσικά: Василевичи *Vasilevichi*, πολωνικά: Wasilewicze) είναι μια πόλη στην Περιφέρεια Χόμελ στη Λευκορωσία.

## Κλίμα
Το Βασιλιέβιτσι έχει υγρό ηπειρωτικό κλίμα (τύπος της κλιματικής ταξινόμησης Κέππεν *Dfb*) με ζεστά καλοκαίρια, κρύους χειμώνες, αν και αρκετά ήπιοι για τη τοποθεσία του τόσο μέσα στην ενδοχώρα σε ένα τόσο υψηλό γεωγραφικό πλάτος.

## Αξιοσημείωτα άτομα
* Γιούρι Ζατσαράνκα – Λευκορώσος υπουργός εσωτερικών και πολιτικός της αντιπολίτευσης, ο οποίος απήχθη και πιθανότατα σκοτώθηκε το 1999
## Παραπομπές


Κατηγορία:Λευκορωσίας γεωγραφία-επέκταση
Κατηγορία:Πόλεις της Λευκορωσίας
Μπούντα-Κασάλιοβα

Η **Μπούντα-Κασάλιοβα** (Λευκορωσικά: Буда-Кашалёва, Ρωσικά: Буда-Кошелёво) είναι πόλη στην Περιφέρεια Χόμελ στη Λευκορωσία. Σύμφωνα με εκτίμηση του 2005, η πόλη έχει πληθυσμό 8.800 κατοίκων.

Αναφέρθηκε για πρώτη φορά στα χρονικά το πρώτο εξάμηνο του 1824 ως το χωριό Μπούντα του κυβερνείου Μόγκιλεφ. Την δεκαετία του 1890, ο πληθυσμός της πόλης ήταν 500 άτομα.

## Δημογραφική εξέλιξη

* 1.969 - 7.200 άτομα.
* 1.991 - 8.900 άτομα.
* 2.004 - 9.500 άτομα.
* 2.009 - 9.016 άτομα (αποτελέσματα απογραφής)
* 1 Ιανουαρίου 2015 — 8.572 άτομα.
* 1 Ιανουαρίου 2016 — 8.551 άτομα.
* 1 Ιανουαρίου 2017 — 8.460 άτομα.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λευκορωσίας
Γιελσκ (Λευκορωσία)

Το **Γιελσκ** (λευκορωσικά: Ельск, ρωσικά: Ельск *Yelsk*, πολωνικά: Jelsk, λιθουανικά: Jelskas) είναι μια πόλη στην Περιφέρεια Χόμελ στη Λευκορωσία. Το Γιελσκ επηρεάστηκε ευρέως από ραδιενέργεια προερχόμενη από την καταστροφή του Τσέρνομπιλ το 1986.

## Ιστορία
Η πόλη καταλήφθηκε από τα γερμανικά στρατεύματα κατά τη διάρκεια του καλοκαιριού του 1941. Οι Εβραίοι του Γιελσκ συγκεντρώθηκαν και οδηγήθηκαν προς το Καλινκοβίτσι και το Μοζίρ. Περίπου δύο εβδομάδες μετά την αναχώρηση των Εβραίων του Γιελσκ, οι Εβραίοι από το κοντινό Εβραϊκό χωριό Σκορόντνογιε φέρθηκαν εδώ και κλειδώθηκαν σε ένα κτίριο. Στη συνέχεια, οι Γερμανοί πυρπόλησαν το κτίριο και όλοι οι Εβραίοι κάηκαν ζωντανοί.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λευκορωσίας
Ντομπρούς

Το **Ντομπρούς **(λευκορωσικά: Добруш, λευκορωσική προφορά: ˈdɔbruʂ, ρωσικά: Добруш, πολωνικά: Dobrusz) είναι μια πόλη μέσα στην Περιφέρεια Χόμελ της Λευκορωσίας. Βρίσκεται στον ποταμό Ιπούτ. Η πρώτη αναφορά σε αυτό έγινε το 1335.

Το Ντομπρούς κυβερνάται από μια Περιφερειακή Εκτελεστική Επιτροπή, πρόεδρος της οποίας είναι η Βόλχα Μοχάραβα.

## Ιστορία
Στις 21 Νοεμβρίου του 1941, 106 Εβραίοι και 19 Σοβιετικοί ακτιβιστές δολοφονήθηκαν σε μαζικές εκτελέσεις που διέπραξαν οι Einsatzkommando 8, που προέρχονταν από το Χόμελ, βοηθούμενοι από τοπικούς αστυνομικούς. Κατά τη διάρκεια της άνοιξης του 1942, έλαβε χώρα μια άλλη εκτέλεση στην οποία περίπου 70 Εβραίοι σκοτώθηκαν.

## Παραπομπές


## Εξωτερικοί σύνδεσμοι
* Περιφερειακή πύλη του Ντομπρούς
* Περιφερειακή Εκτελεστική Επιτροπή του Ντομπρούς, στα αγγλικά 
* Φωτογραφίες στο Radzima.org
* Φωτογραφίες στο globustut.by

Κατηγορία:Λευκορωσίας γεωγραφία-επέκταση
Κατηγορία:Πόλεις της Λευκορωσίας
Ναρόβλια

Η **Ναρόβλια **(λευκορωσικά: Нароўля, ρωσικά: Наровля, πολωνικά: Narowla) είναι μια πόλη στην Περιφέρεια Χόμελ της Λευκορωσίας. Ο πληθυσμός της είναι 8.329 άτομα, σύμφωνα με στοιχεία του 2005. Το 1986, η πόλη γνώρισε έντονη ραδιενεργή ακτινοβολία από το ατύχημα του Τσερνομπίλ. Σήμερα βρίσκεται στα σύνορα του Κρατικού Ραδιοοικολογικού Καταφυγίου Πολέσιε.

## Γκαλερί

Αρχείο:Brockhaus and Efron Jewish Encyclopedia e11 523-0.jpg|Ξύλινη συναγωγή πριν το 1906.
Αρχείο:Aron Kascialianski - Sinagoga u Narouli - near 1927 AD.JPG|Πίναας της συναγωγής του 1927 από τον Άρον Καστσιαλιάνσκι (1891-1934)
Αρχείο:Naraŭlanskaja synagoga. Нараўлянская сынагога (1916).jpg|Η Συναγωγή το 1916


## Παραπομπές


Κατηγορία:Λευκορωσίας γεωγραφία-επέκταση
Κατηγορία:Πόλεις της Λευκορωσίας
Στράντζα

right|thumb|Θέα από την κορυφή Παπίγια (502 μ.) στη βουλγαρική Στράντζα.
right|thumb|Τοπίο από το βουλγαρικό τμήμα της Στράντζας.
right|thumb|Τυπική ξύλινη αρχιτεκτονική της βουλγαρικής Στράντζας

Η **Στράντζα** (, ) είναι ορεινός όγκος στη νοτιοανατολική Βουλγαρία και το ευρωπαϊκό τμήμα της Τουρκίας. Βρίσκεται στο νοτιοανατολικό τμήμα των Βαλκανίων ανάμεσα στις πεδιάδες της Θράκης στα δυτικά, τις πεδιάδες κοντά στο Μπουργκάς στα βόρεια και τη Μαύρη Θάλασσα στα ανατολικά. Η υψηλότερη κορυφή είναι η Μαχιάδα (1.031 μ.) στην Τουρκία, ενώ το υψηλότερο σημείο της βουλγαρικής επικράτειας είναι το Γκολιάμο Γκράντιστε (710 μ.). Η συνολική έκταση είναι περίπου 10.000 τ.χλμ.

Το όνομα του ορεινού όγκου προέρχεται, κατά τους ισχυρισμούς, από το Ιστράντζα (Istranca), την παλαιότερη ονομασία του δήμου Μπινκιλίτς στην περιοχή Μέτραι, στην επαρχία Κωνσταντινούπολης.

Η πόλη Στράντζα που βρίσκεται σήμερα στην Τουρκία (με την ονομασία Binkilis), ήταν έως το 1914 κέντρο άνθησης του Ελληνισμού. Στις 6 Απριλίου 1914, διακόσιες ελληνικές οικογένειες από την πόλη Στράντζα (Binkilis) απελάθηκαν. Αφού ξυλοκοπήθηκαν και τους αφαιρέθηκαν τα είδη αξίας, αφού τους υπεξαιρέθηκαν εκβιαστικά τεράστια ποσά, Τούρκοι στρατιωτικοί και χωροφύλακες, με τα ξίφη υψωμένα, τους εξανάγκασαν να φύγουν.
## Γεωγραφία και κλίμα
Το κλίμα της περιοχής επηρεάζεται σημαντικά από τη Μαύρη Θάλασσα και κατά κύριο λόγο είναι υγρό ηπειρωτικό στα βουνά και υγρό υποτροπικό στην ακτή. Σημαντικοί ποταμοί στην περιοχή είναι ο Βέλεκας (μήκους 147 χλμ.) και ο συνοριακός ποταμός του Ρεζόβου (μήκους 112 χλμ.).

## Φυσικό Πάρκο Στράντζας
Το Φυσικό Πάρκο Στράντζας, το οποίο ιδρύθηκε το 1995 στο βουλγαρικό τμήμα του ορεινού όγκου, είναι η μεγαλύτερη προστατευόμενη περιοχή στη Βουλγαρία, η οποία περιλαμβάνει 1.161 τ.χλμ. ή περίπου το 1% της συνολικής επικράτειας της Βουλγαρίας.

## Δείτε επίσης
* Στρατζιανή Κομμούνα

## Παραπομπές


Κατηγορία:Οροσειρές της Βουλγαρίας
Κατηγορία:Οροσειρές της Τουρκίας
Χοϊνίκι

Το **Χοϊνίκι **(λευκορωσικά: Хойнікі, λευκορωσική προφορά: ˈxɔɪniki, ρωσικά: Хойники, πολωνικά: Chojniki) είναι μια πόλη στην Περιφέρεια Χόμελ της Λευκορωσίας. Αναφέρεται για πρώτη φορά σε γραπτά του 1504 ως οικισμός του Μεγάλου Δουκάτου της Λιθουανίας. Ο οικισμός προσαρτήθηκε στη Ρωσική Αυτοκρατορία μετά τη δεύτερη κατάτμηση της Πολωνίας το 1793. Από το 1927 - ως μέλος του SSR της Λευκορωσίας . Από το 1938 - ένα αστικό χωριό. Από τις 25 Αυγούστου 1941 έως τις 23 Νοεμβρίου 1943, ήταν υπό γερμανική κατοχή. Το Hojnik και η γύρω περιοχή επηρεάστηκαν σημαντικά από την πυρηνική καταστροφή του Τσερνομπίλ στις 26 Απριλίου 1986. Το 1986, η περιοχή γύρω από το Χοϊνίκι χτυπήθηκε από έντονη ραδιενεργή ακτινοβολοία από το ατύχημα του Τσερνομπίλ, ωστόσο η ίδια η πόλη δεν επηρέαστηκε σημαντικά, αλλά επηρεάστηκαν αρκετά οι άνθρωποι. Σήμερα η έδρα του Κρατικού Ραδιοοικολογικού Καταφυγίου Πολέσιε βρίσκεται στην πόλη και απασχολεί πάνω από 700 άτομα. Το καταφύγιο βρίσκεται στα νότια της πόλης, σε βαριά μολυσμένη περιοχή.

## Παραπομπές


Κατηγορία:Λευκορωσίας γεωγραφία-επέκταση
Κατηγορία:Πόλεις της Λευκορωσίας
Ζιτκαβίτσι

Το **Ζιτκαβίτσι **(λευκορωσικά: Жыткавічы, ρωσικά: Житковичи *Zhitkovichi*, πολωνικά: Żydkowicze) είναι μια πόλη στην Περιφέρεια Χόμελ της Λευκορωσίας. Επίσης, είναι το διοικητικό κέντρο της επαρχίας Ζιτκαβίτσι. Ο πληθυσμός της είναι κοντά στα 16.600 άτομα.

## Ιστορία
Το Ζιτκαβίτσι αναφέρθηκε για πρώτη φορά το 1500.

## Παραπομπές


## Εξωτερικοί σύνδεσμοι
* Ιστοσελίδα του Ζιτκαβίτσι
* Φωτογραφίες στο Radzima.org

Κατηγορία:Πόλεις της Λευκορωσίας
Σμαλιαβίτσι

Το **Σμαλιαβίτσι **(λευκορωσικά: Смалявічы Smalavičy, ρωσικά: Смолевичи, *Smolevichi*, γίντις: סמאלביטש, *Smalevich*, πολωνικά: Smolewicze, λιθουανικά: Smaliavičai) είναι μια πόλη στην περιφέρεια Μινσκ της Λευκορωσίας. Είναι πρωτεύουσα της επαρχίας Σμαλιαβίτσι. Βρίσκεται δίπλα στον ποταμό Πλίτσα. Έχει πληθυσμό 16.594 κατοίκων σύμφωνα με στοιχεία του 2017.

## Παραπομπές


## Εξωτερικοί σύνδεσμοι

* Η δολοφονία των Εβραίων του Σμαλιαβίτσι  κατά τη διάρκεια του Β΄ Παγκοσμίου Πολέμου, στην ιστοσελίδα του Γιαντ Βασέμ.

Κατηγορία:Λευκορωσίας γεωγραφία-επέκταση
Κατηγορία:Πόλεις της Λευκορωσίας
Αλεξίνος

Ο **Αλεξίνος ο Ηλείος** (αρχ. ελλ. Ἀλεξῖνος, περ. 339 π.Χ. &ndash; 265 π.Χ.)) ήταν αρχαίος Έλληνας φιλόσοφος από την Ήλιδα. Ως μαθητής του Ευβουλίδη (φανατικού αντιπάλου του Αριστοτέλη), ο Αλεξίνος κατατάσσεται στη Μεγαρική φιλοσοφική σχολή. Σύγχρονοι του Αλεξίνου ήταν ο επίσης Μεγαρικός φιλόσοφος Στίλπων και ο Μενέδημος ο Ερετριεύς. Εξαιτίας της εριστικής του διαθέσεως προς όλους, τους οποίους παρατηρούσε (έλεγχε), ο Αλεξίνος ονομαζόταν λογοπαικτικά **«Ελεγξίνος»**.

Σύμφωνα με όσα αναφέρει ο Έρμιππος ο Σμυρναίος, ο Αλεξίνος εγκαταστάθηκε στην Ολυμπία, με στόχο να διδάξει φιλοσοφία και ελπίζοντας να ιδρύσει εκεί δική του αίρεση με την επωνυμία «Ολυμπική». Οι μαθητές και οπαδοί του ωστόσο, που ονομάζονταν **Αλεξίνειοι**, γρήγορα απογοητεύθηκαν από την ανθυγιεινότητα του τόπου και τα πενιχρά μέσα διαβιώσεως, και έφυγαν όλοι εκτός από έναν.

Κανένα από τα δόγματά του δεν έχει διασωθεί, αλλά από τη σύντομη μνεία του από τον Κικέρωνα φαίνεται ότι ασχολήθηκε με τους λογικούς γρίφους. Ο Αθήναιος και ο Έρμιππος αναφέρουν έναν παιάνα που συνέθεσε προς τιμή του Μακεδόνα στρατηγού Κρατερού. Ο παιάνας αυτός τραγουδήθηκε στους Δελφούς με τη συνοδεία λύρας. Είναι γνωστό επίσης ότι ο Αλεξίνος έγραψε εναντίον του στωικού Ζήνωνος και του Εφόρου του ιστορικού.

Το 267-266 π.Χ. ο Αλεξίνος συζήτησε ζητήματα ρητορικής με τον Έρμαρχο: Ο Φιλόδημος ο Επικούρειος στο έργο του *Περί Ρητορικής* αναφέρει μία αντίκρουση από Έρμαρχο στην οποία αναφέρει τον Αλεξίνο. Ο Αλεξίνος επικρίνει τους ρήτορες σοφιστές για το ότι ξοδεύουν τον χρόνο τους διερευνώντες «άχρηστα» θέματα, όπως η υπαγόρευση, η μνήμη και η ερμηνεία δυσερμήνευτων χωρίων των ποιητών.

Αναφέρονται και άλλα έργα του Αλεξίνου: Το *Περί αγωγής*, από το οποίο διασώθηκε και ένα μικρό απόσπασμα, και τα *Απομνημονεύματα*, στα οποία όπως γράφει ο Ευσέβιος *«εισήγε τον Αλέξανδρον παίδα διαλεγόμενον τω πατρί Φιλίππω και διαπτύοντα τους Αριστοτέλους λόγους»*.

Ο Διογένης ο Λαέρτιος διασώζει το επίγραμμα του τάφου του Αλεξίνου, από το οποίο αποκαλύπτεται ότι πέθανε από πληγή που του άνοιξε στο πόδι ένα καλάμι ενώ κολυμπούσε στον ποταμό Αλφειό.

## Παραπομπές


## Πηγές
* 
* Το λήμμα «Αλεξίνος ο Ηλείος» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 105
* Jowett, Benjamin: το λήμμα «Alexinus» στο *Dictionary of Greek and Roman Biography and Mythology* (1867), τόμος 1, σελ. 128

Κατηγορία:Αρχαίοι Έλληνες φιλόσοφοι
Κατηγορία:Αρχαίοι Ηλείοι
Υδροξείδιο του καισίου

Το **υδροξείδιο του καισίου** είναι ανόργανη χημική ένωση με χημικό τύπο **CsOH**. Αποτελείται από ιόντα καισίου και ιόντα υδροξυλίου. Είναι πολύ ισχυρή βάση (pKb = −1,76), όπως και τα άλλα υδροξείδια των αλκαλίων («καυστικά αλκάλια»), όπως το υδροξείδιο του νατρίου και το υδροξείδιο του καλίου. Στην πραγματικότητα, το υδροξείδιο του καισίου είναι αρκετά δραστικό χημικά ώστε να διαβρώνει γρήγορα το γυαλί.

Εξαιτίας της υψηλής δραστικότητάς του, το υδροξείδιο του καισίου είναι εξαιρετικά υγροσκοπικό και οι ποσότητές του που χρησιμοποιούνται στα χημικά εργαστήρια σχεδόν πάντοτε περιέχουν και μόρια νερού, που έχουν προσλάβει συνήθως από την υγρασία του ατμοσφαιρικού αέρα. Κατά την απορρόφηση νερού εκλύονται σημαντικά ποσά θερμότητας.

Το CsOH διαβρώνει ανισοτροπικά το πυρίτιο, εκθέτοντας ταοκταεδρικά του επίπεδα. Αυτή η ιδιότητα μπορεί να σχηματίσει πυραμίδες και λακκουβάκια με κανονικό σχήμα για χρήσεις όπως η παραγωγή μικροηλεκτρομηχανικών συστημάτων. Είναι γνωστό ότι έχει μεγαλύτερη επιλεκτικότητα στη χάραξη με αυτόν τον τρόπο του πυριτίου με μεγάλο ποσοστό ηλεκτροθετικών προσμίξεων (p-doped silicon) από όση έχει το συνηθέστερα χρησιμοποιούμενο για τον σκοπό αυτόν υδροξείδιο του καλίου.

Το υδροξείδιο του καισίου δεν χρησιμοποιείται συχνά σε πειράματα εξαιτίας του υψηλού κόστους του καισίου και της εξαιρετικά μεγάλης χημικής δραστικότητάς του. Δρα με παρόμοιο τρόπο με το υδροξείδιο του ρουβιδίου και το υδροξείδιο του καλίου, μόνο που είναι περισσότερο δραστικό.

## Παραπομπές


## Πηγές
* Georg Brauer: «Rubidium- und Cäsiumhydroxyd» στο: *Handbuch der Präparativen Anorganischen Chemie*, Ferdinand Enke Verlag, Στουτγάρδη 1954

## Εξωτερικοί σύνδεσμοι
* Οδηγός χημικών κινδύνων NIOSH
* Πρότυπη βάση δεδομένων αναφοράς NIST

Υδροξειδιο
Καισιου
Λίλιαν Χολ-Ντέιβις

Η **Λίλιαν Χολ-Ντέιβις** (αγγλικά: *Lillian Hall-Davis*, 23 Ιουνίου 1898 - 25 Οκτωβρίου 1933) ήταν Αγγλίδα ηθοποιός τη διάρκεια του βωβού κινηματογράφου, που πρωταγωνίστησε τόσο σε αγγλικές παραγωγές, όσο και σε γαλλικές, ιταλικές και γερμανικές. Γεννήθηκε ως **Λίλιαν Χολ Ντέιβις**, στο Λονδίνο, και ήταν κόρη οδηγού ταξί.

Μερικές από τις ταινίες που συμμετείχε ήταν το *The Passionate Adventure* (1924), το *[[Το Ρινγκ|The Ring]]* (1927) και το *[[Η γυναίκα του αγρότη|The Farmer's Wife]]* (1928), με τις δύο τελευταίες να σκηνοθετήθηκαν από τον Άλφρεντ Χίτσκοκ, ο οποίος κατά την εποχή αυτή τη θεωρούσε την αγαπημένη του ηθοποιό. Πρωταγωνιστικό ρόλο είχε και στην ιταλική ταινία *Quo Vadis*, του 1924.

Η Χολ-Ντέιβις, δεν κατάφερε να κάνει καριέρα στον ομιλούντα κινηματογράφο. Η καριέρα της ουσιαστικά τελείωσε το 1931, όταν απέκτησε προβλήματα υγείας. Έτσι, το 1933, αποφάσισε να αυτοκτονήσει, ανοίγοντας το γκάζι του φούρνου στο σπίτι που έμενε, κόβοντας και το λαιμό της παράλληλα. Ήταν τότε 35 ετών. 

## Παραπομπές


## Εξωτερικοί σύνδεσμοι
*
*

Κατηγορία:Αγγλίδες ηθοποιοί βωβών ταινιών
Κατηγορία:Αυτόχειρες καλλιτέχνες
Κατηγορία:Αγγλίδες ηθοποιοί κινηματογράφου
Περιγραφική στατιστική

Η **περιγραφική στατιστική** (descriptive statistics) ασχολείται με τη συνοπτική και αποτελεσματική παρουσίαση των δεδομένων μιας στατιστικής έρευνας.

Αποτελεί το δεύτερο στόχο του συνόλου των αρχών και μεθοδολογιών της επιστήμης της στατιστικής που σημειώνουμε ότι είναι κατά σειρά:

* Ο σχεδιασμός της διαδικασίας συλλογής δεδομένων που αποτελεί τον πρώτο στόχο της επιστήμης της στατιστικής και ονομάζεται  **[[σχεδιασμός πειραμάτων]]** (experimental design)
* Η συνοπτική και αποτελεσματική παρουσίαση των δεδομένων μιας στατιστικής έρευνας που αποτελεί τον δεύτερο στόχο και ονομάζεται **περιγραφική στατιστική** (descriptive statistics)
* Η ανάλυση και εξαγωγή αντίστοιχων συμπερασμάτων που αποτελεί τον τρίτο και τελευταίο στόχο και ονομάζεται  **[[επαγωγική στατιστική]]** ή στατιστική συμπερασματολογία (inferential statistics).

**Παράδειγμα:**

Ο Διευθυντής ενός σχολείου εξετάζοντας ένα δείγμα 100 απουσιών των μαθητών από το σύνολο των απουσιών ενός τετραμήνου αναφέρει στο σύλλογο των καθηγητών ότι 20 από τις 100 απουσίες είναι αδικαιολόγητες, τότε απλώς **περιγράφει** αυτό που παρατήρησε (περιγραφική στατιστική).

Αν όμως αναφέρει ότι το 20% των απουσιών είναι αδικαιολόγητες, τότε **συμπεραίνει** ότι το ποσοστό των απουσιών όλων των μαθητών του σχολείου είναι (περίπου) το ίδιο με αυτό του δείγματος. Προβαίνει δηλαδή σε μια **επαγωγή** από το δείγμα στον πληθυσμό (επαγωγική στατιστική).

Η **περιγραφική στατιστική** (descriptive statistics), στο στοιχειώδες αρχικό της επίπεδο της παρουσίασης των στατιστικών δεδομένων, περιλαμβάνει

**τα [[μέτρα θέσης]]:** Μέση τιμή ή αριθμητικός μέσος, σταθμικός μέσος, διάμεσος, επικρατούσα τιμή) και

**τα [[μέτρα διασποράς]]:** Εύρος R, Ενδοτεταρτημοριακό Εύρος Q, Διακύμανση s2, Τυπική απόκλιση s και τον συντελεστή μεταβλητότητας CV (ως μέτρο σχετικής διασποράς).

## Πηγές

* **ΜΑΘΗΜΑΤΙΚΑ & ΣΤΟΙΧΕΙΑ ΣΤΑΤΙΣΤΙΚΗΣ** (ΙΤΥΕ ΔΙΟΦΑΝΤΟΣ) Κωδικός Βιβλίου 22-0088, σελ. 56, σελ. 85-91 
* investopedia.com

Κατηγορία:Στατιστική
Οράτιο Φρέντερικ Φίλιπς

Ο **Οράτιο Φρέντερικ Φίλιπς** (, 1845 στο Στρέτεμ του Σάρεϊ – 1924) ήταν Άγγλος πρωτοπόρος της αεροπορίας. Έγινε γνωστός για την κατασκευή ιπτάμενων μηχανών με πολλαπλές πτέρυγες (πολυπλάνα) με περισσότερες ανυψωτικές επιφάνειες από ότι στα σύγχρονα αεροσκάφη. Ωστόσο η σημαντικότερη συμβολή του στην αεροναυτική ήταν το έργο του στον σχεδιασμό αεροτομών.

## Αεροτομές
Ο Φίλιπς δημιούργησε μία αεροδυναμική σήραγγα στην οποία μελέτησε διάφορα σχέδια αεροτομών με σκοπό τη δημιουργία άντωσης. Η σήραγγα είχε ασυνήθιστο σχεδιασμό μιας και η ροή του αερίου γινόταν με ατμό και όχι αέρα.

Το 1884 είχε τη δυνατότητα να κατοχυρώσει το πρώτο του δίπλωμα ευρεσιτεχνίας, ενώ ακολούθησαν και άλλα. Απέδειξε την ισχύ της ιδέας του Τζορτζ Κέιλι, η οποία ανέφερε πως αν η άνω επιφάνεια είχε μεγαλύτερη καμπυλότητα τότε η κάτω επιταχύνει την άνω ροή του αέρα, μειώνοντας την πίεση πάνω από την πτέρυγα δημιουργώντας άντωση.

## Ιπτάμενες μηχανές με πολλαπλές πτέρυγες
thumb|Ιπτάμενη Μηχανή του 1904
Ο Φίλιπς θεωρούσε πως οι πολλαπλές πτέρυγες με διάταξη «περσίδων» είχαν πολλά πλεονεκτήματα.
* Η Ιπτάμενη Μηχανή του 1893 διέθετε 50 ανυψωτικές επιφάνειες και χρησιμοποίησε τις κατοχυρωμένες «αεροτομές διπλής επιφάνειας» με τέτοιο τρόπο ώστε να δημιουργήσει αναλογία 1:152, παρέχοντας μεγάλη άντωση θυσιάζοντας τη σταθερότητα. Ως δοκιμαστικό όχημα, δεν σχεδιάστηκε ως επανδρωμένο, αλλά χρησιμοποιήθηκε για τη δοκιμή της ανυψωτικής δυνατότητάς του. Το μέγιστο φορτίο του ήταν περίπου 181 κιλά.
* Το Πολυπλάνο του 1904 ήταν μία εξέλιξη του δοκιμαστικού οχήματος του 1893 με διάταξη τέτοια ώστε να έχει έναν επιβάτη/κυβερνήτη. Διέθετε 21 πτέρυγες και μία ουρά για σταθερότητα, αλλά δεν κατάφερε να πραγματοποιήσει σταθερή πτήση. Η καλύτερή του επίδοση ήταν τα 15 μέτρα. Ένα ειδικά κατασκευασμένο αντίγραφο της μηχανής του 1904 εμφανίζεται στις αρχικές σκηνές της ταινίας του 1965 *[[Those Magnificent Men in their Flying Machines]]*.
thumb|Ιπτάμενη Μηχανή του 1907
* Το Πολυπλάνο του 1907, το οποίο διέθετε 200 διακριτές αεροτομές και τροφοδοτούνταν από κινητήρα ισχύος 22 ίππων, ο οποίος κινούσε έναν έλικα διαμέτρου 2 μέτρων, κατάφερε να πετάξει για 152 μέτρα στις 6 Απριλίου 1907. Επρόκειτο για την πρώτη πτήση αυτού του είδους στην Αγγλία, αν και η πρώτη πτήση από τους αδελφούς Ράιτ προηγήθηκε κατά αρκετά χρόνια.

Αν και επιτυχημένο, το μοντέλο του 1907 είχε κακές επιδόσεις σε σύγκριση με τους πλέον συμβατικούς σύγχρονους τύπους. Αυτό είχε ως συνέπεια ο Φίλιπς να διακόψει την ενασχόλησή του με την επανδρωμένη πτήση.

## Παραπομπές


Κατηγορία:Πρωτοπόροι της αεροπορίας
Κατηγορία:Άγγλοι μηχανικοί
Γλώσσα Τσάκμα

Η **γλώσσα Τσάκμα** (αυτωνύμιο: , ) είναι μια Ινδοευρωπαϊκή γλώσσα που ομιλείται από τους Τσάκμα και τους Νταϊνγκνέτ. Οι πιο γνωστοί στενότεροι συγγενείς της γλώσσας είναι τα Ασσαμικά, τα Χατζόνγκ, τα Βεγγαλικά, τα Τσιταγκονιανά και τα Ροχίνγκια του Αρακάν, τα Μπισνουπρίγια Μανιπούρι της Μανιπούρ, ταΤαντσάνγκια και τα Σιλχέτι. Ομιλείται από σχεδόν από 310.000 άτομα στο νοτιοανατολικό Μπαγκλαντές στις Περιοχές Λόφων της Τσιταγκόνγκ, και από άλλα 300.000 άτομα στην Ινδία στο Άσαμ και τη Τρίπουρα και από 40.265 στο Μιζόραμ. Γράφεται με το αλφάβητο Τσάκμα, το οποίο καλείται επίσης *Ajhā pāṭh*, μερικές φορές εκλατινισμένο ως *Ojhopath*. Ο αλφαβητισμός στο αλφάβητο Τσάκμα είναι χαμηλός.

Δεν είναι επίσημα αναγνωρισμένη ούτε από τη κυβέρνηση του Μπαγκλαντές, ούτε από τη κυβέρνηση της Ινδίας, τις μόνες δύο χώρες όπου ζουν οι ντόπιοι Τσάκμα.

Αν και το 2011 δεν υπήρχαν ραδιοφωνικοί ή τηλεοπτικοί σταθμοί στα Τσάκμα, η γλώσσα έχει μια παρουσία στα μέσα κοινωνικής δικτύωσης και στο YouTube. Η ιστοσελίδα Hill Education Chakma Script παρέχει εισαγωγές, βίντεο, ηλεκτρονικά βιβλία και διαδικτυακά φόρουμ στα Τσάκμα.

Το 2012, η Κυβέρνηση της Τρίπουρα ανακοίνωσε ότι θα "εισάγουν τη γλώσσα Τσάκμα στο αλφάβητο Τσάκμα στα δημοτικά σχολεία της Τρίπουρα. Η εκπαίδευση της μητρικής γλώσσας μέχρι και το δημοτικό στάδιο είναι εθνική πολιτική. Για να αρχίσουν τα μαθήματα της γλώσσας Τσάκμα στο δικό της αλφάβητο θα εισαχθεί σε 58 σχολεία πρωτοβάθμιας εκπαίδευσης σε περιοχές των Τσάκμα."

"Στο πλαίσιο της προετοιμασίας για την εκπαιδευτική χρονιά του Ιανουαρίου του 2014, το εθνικό πρόγραμμα σπουδών και το συμβούλιο σχολικών εγχειριδίων έχει ήδη ξεκινήσει να εκτυπώνει βιβλία σε έξι γλώσσες ... τις Τσάκμα, Κόκμποροκ (κοινότητα Τρίπουρα), Μάρμα, Σαντάλι, Σάντρι (κοινότητα Οράο) και Ατσίκ."

Η Μορ Θενγκάρι (το Ποδήλατό Μου) ήταν η πρώτη ταινία στα Τσάκμα στο Μπανγκλαντές. Ωστόσο, απαγορεύτηκε στο Μπαγκλαντές.

## Μεσαιωνικά Τσάκμα
Οι φυλές Τσάκμα και Νταϊνγκνέτ τώρα μιλούν αυτό που μπορεί να θεωρηθεί ως αποκλίνουσες διάλεκτοι του Μαγκάντχι Πράκριτ. Ωστόσο, αυτό οφείλεται σε γλωσσική μετατόπιση από μια γλώσσα Οσόμιγια. Αυτή η μεσαιωνική γλώσσα μπορεί να σχετίζονται με τη Σακ ή τη Τσαϊρέλ.

## Παραπομπές


## Βιβλιογραφία

* Cāṅmā, Cirajyoti and Maṅgal Cāṅgmā. 1982. *Cāṅmār āg pudhi* (Chakma primer). Rāṅamāṭi: Cāṅmābhāṣā Prakāśanā Pariṣad.
* Khisa, Bhagadatta. 2001. *Cāṅmā pattham pāt* (Chakma primer.) Rāṅamāṭi: Tribal Cultural Institute (TCI).
* Singā. 2004. *Phagadāṅ*

## Εξωτερικοί σύνδεσμοι

* Αναφορά του Εθνολόγου
* Γραμματοσειρά Unicode για την γλώσσα
* Αλφάβητο Τσάκμα
* Βεγγαλικό ιστολόγιο για τα Τσάκμα
* Πρωτότυπο πληκτρολόγιο για τα Τσάκμα
* Μετατροπέας Unicode για τα Τσάκμα
* Διαθέσιμη γραμματοσειρά Unicode για τα Τσάκμα
* 
* 
* 
* 

Κατηγορία:Γλώσσες του Μπανγκλαντές
Κατηγορία:Γλώσσες της Ινδίας
Γλώσσα Κοτς

Η **γλώσσα Κοτς **είναι Σινοθιβετιανή γλώσσα που ομιλείται από το λαό Κοτς της Ινδίας. Ομιλείται είσης από τους Κοτς που ζουν στο Νεπάλ, το Μπουτάν, τη Μιανμάρ και το Μπανγκλαντές.

## Γεωγραφική κατανομή
Στην Ινδία, τα Κοτς ομιλούνται στις παρακάτω περιοχές:

* Δυτικά Επαρχία Λόφων Γκάρο, Μεγκαλάγια
* Επαρχία Γκοαλπάρα και επαρχία Ναγκαόν, Άσαμ
* Τρίπουρα
* Δυτική Βεγγάλη
* Μπιχάρ

## Παραπομπές


Κατηγορία:Γλώσσες του Μπανγκλαντές
Κατηγορία:Γλώσσες της Ινδίας
Λούρος Κέας

Ο **Λούρος Κέας** είναι τοποθεσία στη νήσο Κέα (Τζιά).

## Πληροφορίες
Από ένα σπήλαιο που υπάρχει εκεί, αναβλύζει νερό μόνο κατά τους θερινούς μήνες. Αυτό αποδίδεται ως θαύμα ενός Αγίου που ασκήτευε κατά τον 16ο αιώνα εκεί τα καλοκαίρια, δηλαδή στον Άγιο Τιμόθεο Ευρίπου τον επίσκοπο. Σύμφωνα με την λαϊκή παράδοση αυτό συνέβη ενόσω εκείνος παρέμεινε εκεί.  Στν τοποθεσία Λούρος υπάρχει και μια κοινοτική ομβροδεξαμενή για τις αρδρευτικές ανάγκες της περιοχής.

## Δείτε επίσης
* Εκκλησία Αγίου Τιμοθέου (Κέα)

## Παραπομπές


Κατηγορία:Γεωγραφία της Κέας
Γλώσσα Ρούγκα

Η **Ρούγκα** είναι εξαφανισμένη σινοθιβετιανή γλώσσα που ομιλείται στην επαρχία Ανατολικών Λόφων Γκάρο, στην Μεγκαλάγια της Ινδίας. Ο τελευταίος ομιλητής πέθανε στα τέλη της δεκαετίας του 2000. Σήμερα, οι άνθρωποι που αυτοπροσδιορίζονται ως Ρούγκα ομιλούν όλοι την γλώσσα Γκάρο (Α'τσίκ)

## Παραπομπές


Κατηγορία:Εξαφανισμένες γλώσσες της Ασίας
Κατηγορία:Γλώσσες της Ινδίας
Στικτή νεροχελώνα

Η **στικτή νεροχελώνα**, *Emys orbicularis* (Linnaeus, 1758), είναι ένας είδος χελώνας γλυκού νερού. Απαντάται στη Νότια και Κεντρική Ευρώπη, τη Δυτική Ασία και τη Βόρεια Αφρική. Η γεωγραφική κατανομή του είδους στην Ελλάδα περιλαμβάνει τον ηπειρωτικό κορμό, την Πελοπόννησο, την Εύβοια, ορισμένα νησιά του Ιονίου, τη Σαμοθράκη, τη Λήμνο, τη Λέσβο και πιθανότατα τη Θάσο.

## Περιγραφή
Το μήκος χελύου (καβουκιού) δεν ξεπερνά τα 25 εκ., συνήθως όμως φτάνει τα 20 εκ. Τα θηλυκά είναι μεγαλύτερα από τα αρσενικά. 

## Βιολογία
Προτιμά στάσιμα ή ελαφρώς ρέοντα νερά με υδρόβια βλάστηση. Πρόκειται για δειλή και ντροπαλή χελώνα, που κρύβεται αμέσως στο νερό μόλις αισθανθεί κίνδυνο. Είναι αρκετά σπανιότερη από τη γραμμωτή νεροχελώνα (*Mauremys rivulata*) στην Ελλάδα. Τρέφεται κυρίως με ασπόνδυλα, αλλά και με ψάρια, αμφίβια, μικρά φίδια, πτώματα και φυτά. Τα θηλυκά γεννούν 3-18 αυγά σε τρύπες που σκάβουν σε μαλακό χώμα, τα οποία εκκολάπτονται μετά από 2-4 μήνες. Τα νεογνά έχουν μήκος χελύου 2-2,5 εκ. και φέρουν μία τρόπιδα κατά μήκος του. Τα αρσενικά ωριμάζουν σεξουαλικά κατά το 6ο με 13ο έτος της ηλικίας τους, ενώ τα θηλυκά πολύ αργότερα, κατά το 18ο με 20ό έτος τους.

## Παραπομπές


Κατηγορία:Ερπετά της Ελλάδας
Κατηγορία:Ερπετά της Ευρώπης
Γραμμωτή νεροχελώνα

Η **γραμμωτή νεροχελώνα** (*Mauremys rivulata*, Valenciennes, 1833) είναι ένας είδος χελώνας γλυκού νερού της οικογένειας Geoemydidae. Μαζί με τη στικτή νεροχελώνα αποτελούν τα μοναδικά αυτόχθονα είδη χελωνών γλυκού νερού στη χώρα μας.  

## Γεωγραφική κατανομή
Απαντάται στη βαλκανική χερσόνησο (Βοσνία-Ερζεγοβίνη, Κροατία, Αλβανία, Βουλγαρία, Σερβία, Βόρεια Μακεδονία, Μαυροβούνιο, Ελλάδα), στην Τουρκία, στην Κύπρο, στο Ισραήλ και στη Συρία. Η κατανομή του είδους στον ελλαδικό χώρο περιλαμβάνει την ηπειρωτική Ελλάδα, την Πελοπόννησο, την Εύβοια, την Κρήτη, αρκετά νησιά του Αιγαίου και του Ιονίου.  

## Περιγραφή
Το μήκος χελύου (καβουκιού) δεν ξεπερνά τα 30 εκατοστά. Τα θηλυκά είναι μεγαλύτερα από τα αρσενικά. 

## Βιολογία
Τρέφεται κυρίως με ασπόνδυλα, αλλά και με ψάρια, αμφίβια, μικρά φίδια, πτώματα και φυτά. Τα θηλυκά γεννούν 4-6 αυγά σε τρύπες που σκάβουν σε μαλακό χώμα. Τα νεογνά έχουν μήκος χελύου 3-3,5 εκ. και φέρουν τρεις τρόπιδες κατά μήκος του. Τα θηλυκά ωριμάζουν σεξουαλικά μετά και το δέκατο έτος της ηλικίας τους.

## Παραπομπές


Κατηγορία:Ερπετά της Ελλάδας
Κατηγορία:Ερπετά της Ευρώπης
Τσουβασική γλώσσα

Η **τσουβασική γλώσσα** ομιλείται στην Ρωσική Ομοσπονδία και ανήκει στην κατηγορία των τουρκικών γλωσσών. Η γλώσσα πιθανόν να συγγενεύει με τη γλώσσα των παλαιών Τουρκοβουλγάρων. Ως σύστημα γραφής χρησιμοποιείται το κυριλλικό αλφάβητο. Μιλιέται από τους περισσότερους  Τσουβάς ως μητρική γλώσσα και είναι η επίσημη γλώσσα της Τσουβασίας μαζί με τα Ρωσικά.
## Εξωτερικοί σύνδεσμοι

Κατηγορία:Τουρκικές γλώσσες
Κατηγορία:Γλώσσες της Ρωσίας
Κατηγορία:Συγκολλητικές γλώσσες
Αμερικάνικη νεροχελώνα

Η Αμερικάνικη νεροχελώνα, *Trachemys Scripta* (Schoepff, 1792) είναι ένα είδος μεσαίου μεγέθους χελώνας γλυκού νερού της οικογένειας των Εμυδίδων. Αποτελεί ένα από τα πιο δημοφιλή κατοικίδια ζώα και έχει εισαχθεί σε πολλά μέρη του κόσμου, εξαιτίας του εμπορίου και των ανθρώπων με την απελευθέρωση τους στη φύση.

## Ταξινόμηση
H Αμερικάνικη νεροχελώνα ανήκει στη σειρά των Χελωνίων όπου στην οποία περιέχονται περίπου 250 είδη χελωνών. Το είδος αυτό (*Trachemys Scripta)* περιέχει τρία υποείδη: Τα *Trachemys Scripta* E*legans* (Κοκκινομάγουλη χελώνα), *Trachemys Scripta Scipta* (Κιτρινομάγουλη Χελώνα) και *Trachemys Scripta Τrostii* (Χελώνα Cumberland).

## Περιγραφή
Τα θηλυκά μπορούν να φτάσουν τα 30 cm ενώ τα αρσενικά είναι μικρότερα. Τα μεγάλης ηλικίας αρσενικά συχνά έχουν μελανιστικού τύπου μορφή χωρίς να διακρίνονται ραβδώσεις και χρώματα.

## Γεωγραφική κατανομή
Η φυσική κατανομή του είδους περιλαμβάνει τις Ανατολικές και Κεντρικές Η.Π.Α., καθώς και το Β. Μεξικό. 
[αριστερά|μικρογραφία|280x280εσ|Αμερικανική νεροχελώνα στη [λίμνη Καϊάφα]]

## Χωροκατακτητικό είδος
Η Αμερικάνικη νεροχελώνα έχει εισαχθεί σε πολλά μέρη του κόσμου μέσω του εμπορίου κατοικίδιων ζώων. Αυτές οι χελώνες συχνά ανταγωνίζονται με τα αυτόχθονα είδη για την τροφή, το ενδιαίτημα και άλλους πόρους. Συχνά λιάζονται σε φωλιές πτηνών, καταστρέφοντας τη φωλιά και βλάπτοντας τα αυγά, ενώ έχουν καταγραφεί περιπτώσεις όπου θηρεύουν τους νεοσσούς. Χελώνες που έχουν γεννηθεί σε συνθήκες αιχμαλωσίας μπορεί να είναι φορείς ασθενειών, άγνωστων για τα αυτόχθονα είδη.

Η παρουσία τους στην ελληνική φύση έχει προκαλέσει προβλήματα στους πληθυσμούς των αυτοχθόνων ειδών. Η πώλησή τους είναι πλέον απαγορευμένη στην Ε.Ε., παρόλο που ακόμα πωλούνται σε συνοικιακά κυρίως pet shops.

## Παραπομπές

Κατηγορία:Ερπετά της Ελλάδας
Κατηγορία:Ερπετά της Ευρώπης
Όρη Φενεού

Τα **Όρη Φενεού** περιβάλλουν την πεδιάδα Φενεού στο Νομό Κορινθίας της περιφέρειας Πελοποννήσου της Ελλάδας. Αυτή η περιοχή αποκαλείται «ευλογημένη» από τους ντόπιους λόγω των καλών καιρικών συνθηκών και την εύφορη γη. Η περιοχή γύρω από τα βουνά παράγει διάφορα γεωργικά προϊόντα, όπως ρίγανη, τσάι, φασόλια και άλλα γεωργικά προϊόντα.

## Παραπομπές


Κατηγορία:Βουνά της Κορινθίας
Γιούρι Γκαζίνσκι

Ο **Γιούρι Αλεξάντροβιτς Γκαζίνσκι** (ρωσικά: Юрий Александрович Газинский, γεννήθηκε στις 20 Ιουλίου 1989) είναι Ρώσος επαγγελματίας ποδοσφαιριστής που παίζει ως πλάγιος μέσος για την ΦΚ Κρασνοντάρ και την Εθνική Ρωσίας.

## Συλλογική καριέρα
Τον Μάιο του 2013, ο Γκαζίνσκι υπέγραψε τριετές συμβόλαιο με την ΦΚ Κρασνοντάρ.

## Διεθνή καριέρα
Κλήθηκε στη Εθνική Ρωσίας τον Αύγουστο του 2015 για τα προκριματικά του Ευρωπαϊκού Πρωταθλήματος Ποδοσφαίρου 2016 εναντίον της Σουηδίας και κατά του Λιχτενστάιν. Έκανε το ντεμπούτο του με την εθνική ομάδα στις 31 Αυγούστου 2016, σε ένα φιλικό εναντίον της Τουρκίας.

Στις 11 Μαΐου 2018, είχε συμπεριληφθεί στη εκτεταμένη ομάδα της Ρωσίας για το Παγκόσμιο Κύπελλο Ποδοσφαίρου 2018. Στις 3 ιουνίου 2018, συμπεριλήφθη στην οριστικοποιημένη ομάδα για το Παγκόσμιο Κύπελλο. Στις 14 Ιουνίου 2018, σκόραρε το πρώτο γκολ του Παγκόσμιου Κυπέλλου Ποδοσφαίρου 2018 στο 12ο λεπτό στον εναρκτήριο αγώνα εναντίον τη Σαουδικής Αραβίας. Η Ρωσία κέρδισε τον αγώνα με σκορ 5-0.

## Στατιστικά καριέρας

### Σύλλογοι

### Διεθνείς εμφανίσεις

### Διεθνή γκολ

## Παραπομπές


## Εξωτερικοί σύνδεσμοι

* 

Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές ΦΚ Κρασνοντάρ
Κατηγορία:Ποδοσφαιριστές Τορπέντο Μόσχας
Κατηγορία:Ποδοσφαιριστές Εθνικής Ρωσίας
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ρώσοι ποδοσφαιριστές
Κατηγορία:Ποδοσφαιριστές ΦΚ Ουράλ Αικατερινούπολης
Adiemus: Songs of Sanctuary

Δημοσιευμένο το 1995, το **Songs of Sanctuary** είναι το πρώτο άλμπουμ του Ουαλού συνθέτη Καρλ Τζένκινς στο πλαίσιο του έργου Adiemus. Το κομμάτι τίτλου "Adiemus" χρησιμοποιήθηκε πριν από την κυκλοφορία του άλμπουμ σε ένα τηλεοπτικό διαφημιστικό σποτ της Delta Air Lines το 1994.

## Λίστα κομματιών
Όλα τα κομμάτια από τον Καρλ Τζένκινς

#"Adiemus"&nbsp;– 4:01
#"Tintinnabulum"&nbsp;– 10:57
#"Cantus Inaequalis"&nbsp;– 3:13
#"Cantus Insolitus"&nbsp;– 5:35
#"In Caelum Fero"&nbsp;– 7:45
#"Cantus Iteratus"&nbsp;– 6:36
#"Amaté Adea"&nbsp;– 5:12
#"Kayama"&nbsp;– 8:06
#"Hymn"&nbsp;– 2:38

## Εξωτερικοί σύνδεσμοι
*Stabat Mater national tour 2008 booking
*Karl Jenkins

Κατηγορία:Άλμπουμ του 1995
Τσαντπούρ (πόλη)

Το **Τσαντπούρ **(βεγγαλικά: চাঁদপুর) είναι μια πόλη στην επαρχία Τσαντπούρ στο κεντροανατολικό Μπαγκλαντές, στο στόμιο του Ποταμού Μέγκνα. Το Τσαντπούρ ιδρύθηκε το 1778. Τα τουριστικά αξιοθέατα είναι το Τσαντπούρ Μοχόνα (σταθμός Μπόρο), το επαρχιακό στάδιο και η γέφυρα Πουράν Μπαζάρ.

## Κλίμα
Το Τσαντπούρ έχει ένα τροπικό κλίμα σαβάνας. Ο τύπος της κλιματικής ταξινόμησης Κέππεν είναι ο Aw. Το κλίμα του Τσαντπούρ χαρακτηρίζεται γενικά από μουσώνες, υψηλή θερμοκρασία, μεγάλη υγρασία και έντονες βροχοπτώσεις. Η ζεστή εποχή αρχίζει από τις αρχές Απριλίου και συνεχίζεται μέχρι και τον Ιούλιο. Η μέση ετήσια θερμοκρασία στο Τσαντπούρ 25.9 °C. Η μέση ετήσια βροχόπτωση είναι 2.151 χιλιοστά. Η ξηρή εποχή διαρκεί από τον Νοέμβριο μέχρι τον Μάρτιο.

Κατηγορία:Πόλεις του Μπανγκλαντές
Ρανγκαμάτι

Το **Ρανγκαμάτι **(Βεγγαλικά: রাঙামাটি, Τσάκμα: 𑄢𑄋𑄟𑄖𑄳𑄡) είναι η διοικητική έδρα της επαρχίας Λόφων Ρανγκαμάτι στις Περιοχές Λόφων του Τσιταγκόνγκ του Μπαγκλαντές. Είναι επίσης πρωτεύουσα των εκτάσεων λόφων του Τσιταγκόνγκ. Η πόλη έχει υψόμετρο 14 μέτρων. Η επαρχία διοικείται από ένα γραφείο που ονομάζεται επαρχιακή Διοίκηση Ρανγκαμάτι.

Από το Τσιταγκόνγκ ένας δρόμος 77 χιλιομέτρων οδηγεί στο Ρανγκαμάτι. Η πόλη βρίσκεται στη δυτική όχθη της λίμνης Καπτάι. Το Ρανγκαμάτι είναι προορισμός διακοπών, λόγω του τοπίου, της ομορφιάς του, της λίμνης, των πολλών αυτοχθόνων φυλών (Τσάκμα, Μάρμα, Κέοτ (Καϊμπάρτα), αυτόχθονες Ασσαμέζοι), τη χλωρίδα και την πανίδα, το μουσείο αυτοχθόνων φυλών, της κρεμαστής γέφυρα, της κοιλάδας Σατζέκ και άλλων. 

## Κλίμα



## Γκαλερί

Αρχείο:Kapatailake.jpg|Λίμνη Καπτάι
Αρχείο:Shuvolong Falls Lower Part.JPG|Κάτω τμήμα του καταρράκτη Σουβολόνγκ
Αρχείο:Mummified Body of the Top Mohanto.JPG|Το μουμιοποιημένο σώμα του Τοπ Μοχάντο στο Ρατζμπάνα Βιχάρα 
Αρχείο:Rangamati Rajban Bihar Buddhist Temple.JPG|Το Ρατζμπάνα Βιχάρα, γνωστός Βουδιστικός Ναός στο Ρανγκαμάτι 
Αρχείο:Wild Asian Elephant.jpg|Οι άγριοι ασιατικοί ελέφαντες απαντώνται στα λοφώδη δάση του Ρανγκαμάτι 
Αρχείο:কাপ্তাই হ্রদ,প্যাডা টিং টিং-36.jpg|Λίμνη Καπτάι
Αρχείο:কাপ্তাই হ্রদ,প্যাডা টিং টিং-48.jpg|Ο Καταρράκτης Σουβουλόγκ στη ξηρή εποχή
Αρχείο:কাপ্তাই লেক,প্যাডা টিং টিং-31.JPG|Η κρεμαστή γέφυρα στο Ρανγκαμάτι


## Παραπομπές


## Εξωτερικοί σύνδεσμοι
* 

Κατηγορία:Πόλεις του Μπανγκλαντές
Χιροκάζου Κόρε Έντα

Ο **Χιροκάζου Κόρε Έντα** (αγγλικά: *Hirokazu Kore'eda*, ιαπωνικά: 是枝 裕和, 6 Ιουνίου 1962) είναι Ιάπωνας σκηνοθέτης, παραγωγός και σεναριογράφος. Ξεκίνησε την καριέρα του από την τηλεόραση και από τότε έχει σκηνοθετήσει πάνω από 12 ταινίες, συμπεριλαμβανομένων των *Κανείς δεν ξέρει* (2004), *Still Walking* (2008) και *After the Storm* (2016). Κέρδισε το Βραβείο της Επιτροπής στο Φεστιβάλ Κινηματογράφου Καννών 2013 για την ταινία *Like Father, Like Son* και τον Χρυσό Φοίνικα στο Φεστιβάλ Κινηματογράφου των Καννών 2018 για την ταινία *[[Κλέφτες καταστημάτων]]*.

## Στυλ και επιρροές
Σύμφωνα με το Harvard Film Archive, τα έργα του Κορέ Έντα «αντικατοπτρίζουν το στοχαστικό ύφος του Hou Hsiao-hsien και του Tsai Ming-liang».

Ο Κορέ Έντα συγκρίνεται συχνά με τον Yasujiro Ozu, παρόλο που ο σκηνοθέτης έχει δηλώσει ότι έχει επηρεαστεί περισσότερο από τον Ken Loach.

Σε μια συνέντευξή του το 2009, ο Κορέ Έντα ανέφερε ότι η ταινία *Still Walking* βασίστηκε στην οικογένειά του.

## Βραβεύσεις και αφιερώματα

* 1995: Φεστιβάλ Κινηματογράφου της Βενετίας - Golden Osella, Καλύτερος Σκηνοθέτης (*Maborosi*)
* 1999: Διεθνές Φεστιβάλ του Ανεξάρτητου Κινηματογράφου του Μπουένος Άιρες - Καλύτερη Ταινία και Καλύτερο Σενάριο (*After Life*)
* 2004: Βραβεία Blue Ribbon - Καλύτερη Ταινία και Καλύτερος Σκηνοθέτης (*Nobody Knows*)
* 2008: Διεθνές Φεστιβάλ Κινηματογράφου του Mar del Plata - Καλύτερη Ταινία (*Still Walking*)
* 2009: Ασιατικά Βραβεία Κινηματογράφου - Καλύτερος Σκηνοθέτης (*Still Walking*)
* 2013: Φεστιβάλ Κινηματογράφου των Καννών - Jury Prize (*Like Father, Like Son*)
* 2015: Φεστιβάλ Κινηματογράφου της Γιοκοχάμα - Καλύτερος Σκηνοθέτης (*Our Little Sister*)
* 2016: Ταινίες του Νότου - Καλύτερη Ταινία (*After the Storm*)
* 2018: Βραβεία της Ιαπωνικής Ακαδημίας Κινηματογράφου - Καλύτερη Ταινία και Καλύτερος Σκηνοθέτης (*The Third Murder*)
* 2018: Φεστιβάλ Κινηματογράφου των Καννών - Χρυσός Φοίνικας (*Κλέφτες καταστημάτων*)
* 2023: Φεστιβάλ Κινηματογράφου των Καννών - Queer Φοίνικας (*Monster*)
Το 2004, το 45ο Φεστιβάλ Κινηματογράφου Θεσσαλονίκης έκανε αφιέρωμα στον Χιροκάζου Κόρε Έντα με ένα πρόγραμμα που περιελάμβανε τις ταινίες *Μαμπορόσι, Μετά θάνατον ζωή, Απόσταση* και *Κανείς δεν ξέρει. *

## Φιλμογραφία

### Κινηματογράφος

### Τηλεόραση

* *Lessons from a Calf* (1991)
* *Going My Home* (2012)

## Παραπομπές


## Περαιτέρω μελέτη

* "After Life" (Review) by Jonathan Ellis. *Film Quarterly*, Vol. no. 57, Issue no. 1, pp. 32–37. ISSN 0015-1386.
* "This is your life: Tony Rayns interviews After Life's director Koreeda Hirokazu" *Sight & Sound*, March 1999.
* Martonova, Andronika. Boys dont’t cry: the image of the children as a social problem in Hirokazu Koreeda’s films. - In: Central Asian Journal Of Art Studies. Almaty, T. Zhurgehov Kazakh National Academy of Arts, 2016. pр. 55-64

Κατηγορία:Ιάπωνες σεναριογράφοι
Κατηγορία:Ιάπωνες σκηνοθέτες κινηματογράφου
Κατηγορία:Παραγωγοί ταινιών
Κατηγορία:Μοντέρ
Επαρχία Κρούχλαγιε

Η **επαρχία Κρούχλαγιε **(Λευκορωσικά: Круглянскі раён, Ρωσικά: Круглянский район, Kruglyansky raion) είναι ραγιόν (επαρχία) στην Περιφέρεια Μογκιλιόφ στη Λευκορωσία. Το διοικητικό κέντρο είναι ο οικισμός αστικού τύπου Κρούχλαγιε. Το 2009, ο πληθυσμός του ήταν 15.761 άτομα. Ο πληθυσμός του Κρούχλαγιε αντιστοιχούσε για το 47.8% του περιφερειακού πληθυσμού.

## Παραπομπές


## Εξωτερικοί σύνδεσμοι
* 

Κρουχλαγιε
Βασιλικό (τοπωνύμιο οικισμού)

Με την ονομασία **Βασιλικό** απαντώνται οι εξής οικισμοί της Ελλάδας:

*Βασιλικό Αχαΐας (πρώην: Μπρακουμάδι)
*Βασιλικό Εύβοιας
*Βασιλικό Ιωαννίνων (πρώην: Τσαραπλανά)
*Βασιλικό Μεσσηνίας

Κατά το παρελθόν:
*Βασιλική Ιωαννίνων (επίσης πρώην: Γιάννιτσα), για μια βραχύβια χρονική περίοδο (10/10/1955 - 24/1/1957) ονομαζόταν Βασιλικό
*Σικυών Κορινθίας, ονομαζόταν Βασιλικό μέχρι τις 20/8/1920.

## Παρελθοντικοί οικισμοί
*Νέο Βασιλικό Θεσσαλονίκης (πρώην: Μοράφτσα)

## Δείτε επίσης
*Βασιλικός (αποσαφήνιση)
*Βασιλικός

## Παραπομπές και υποσημειώσεις



Κατηγορία:Αποσαφηνίσεις ελληνικών τοπωνυμίων
Επαρχία Μπαμπρούισκ

Η **Επαρχία Μπαμπρούισκ** (λευκορωσ. Бабруйскі раён, ρωσ. Бобруйский район) είναι ραγιόν (επαρχία) στην Περιφέρεια Μογκιλιόφ στη Λευκορωσία. Το διοικητικό κέντρο είναι η πόλη του Μπαμπρούισκ. Το 2009 ο πληθυσμός της ήταν 20.600 κάτοικοι, ενώ η έκτασή της είναι 1.599,05 τετρ. χιλιόμετρα.

## Παραπομπές


## Εξωτερικοί σύνδεσμοι
* 

Μπαμπρουισκ
Επαρχία Τσερικάβ

Η **επαρχία Τσερικάβ** (Λευκορωσικά: Чэрыкаўскі раён, Ρωσικά: Чериковский район, Cherikovsky raion) είναι ραγιόν (επαρχία) στην Περιφέρεια Μογκιλιόφ στη Λευκορωσία. Το διοικητικό της κέντρο είναι η πόλη του Τσερικάβ. Το 2009, ο πληθυσμός της ήταν 14.875 άτομα. Ο πληθυσμός του Τσερικάβ αντιστοιχεί για 55.0% του περιφερειακού πληθυσμού.

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Περιφέρειας Μογκιλιόφ
Προφήτης Ηλίας Βαλανιδιάς Ιωαννίνων

*Για συνώνυμο οικισμό στο Δήμο Δωδώνης δείτε: [[Προφήτης Ηλίας Σκλίβανης Ιωαννίνων|Προφήτης Ηλίας Σκλίβανης]]*
*Για οικισμούς με το ίδιο όνομα δείτε το λήμμα: [[Προφήτης Ηλίας (αποσαφήνιση)]]*

Ο **Προφήτης Ηλίας** είναι ορεινό χωριό του νομού Ιωαννίνων στην Ήπειρο σε υψόμετρο 540 μέτρων, που βρίσκεται 11 χλμ. από τον κόμβο Τύριας της Εγνατίας Οδού, απέχει 40 χλμ. νοτιοδυτικά από την πόλη των Ιωαννίνων και λιγότερο από 1 χλμ. βόρεια από τη Βαλανιδιά. Σύμφωνα με το σχέδιο Καλλικράτης, μαζί με τη Βαλανιδιά αποτελούν τη τοπική κοινότητα Βαλανιδιάς που ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 έχει πληθυσμό 34 κατοίκους.

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Σρτζαν Σρέτσκοβιτς

Ο **Σρτζαν Σρέτσκοβιτς** (σερβικά κυριλλικά: ), γεννηθείς στις 12 Απριλίου 1974 στο Βελιγράδι, είναι Σέρβος πολιτικός. Είναι μέλος του Σερβικού Κινήματος της Ανανέωσης, μοναρχικού πολιτικού κόμματος. Από τις 7 Ιουλίου 2008 έως τις 27 Ιουλίου 2012, διετέλεσε Υπουργός Διασποράς εντός της Κυβερνήσεως της Σερβίας, υπό την προεδρία του Μίρκο Τσβέτκοβιτς.

## Βιογραφία
Ο Σρτζαν Σρέτσκοβιτς παρακολούθησε μαθήματα στην Οικονομική Σχολή του Πανεπιστημίου του Βελιγραδίου, όπου και έλαβε τίτλο μεταπτυχιακών σπουδών. Διετέλεσε αναπληρωτής γενικός διευθυντής της Jat Airways, σημαντικότερης αεροπορικής εταιρείας της Σερβίας

Σε πολιτικό επίπεδο, αποτελεί αντιπρόεδρο του Σερβικού Κινήματος της Ανανέωσης, ενώ, από το 2004 έως το 2007, διετέλεσε αναπληρωτής υπουργός Εμπορείου, Τουρισμού και υπηρεσιών.

## Διάφορα
Ο Σρτζαν Σρέτσκοβιτς είναι παντρεμένος. Ομιλεί, εκτός από σερβικά, αγγλικά.

## Δείτε επίσης
* Κυβέρνηση της Σερβίας
* Πολιτική της Σερβίας

## Παραπομπές


## Εξωτερικός Σύνδεσμος
*   - Σύντομο βιογραφικό σημείωμα

Κατηγορία:Σέρβοι υπουργοί
Σαβίτα Κοβίντ

Η **Σαβίτα Κοβίντ** είναι η Πρώτη Κυρία της Ινδίας από 25 Ιουλίου 2017. Είναι η σύζυγος του Προέδρου της Ινδίας Ραμ Ναθ Κοβίντ. Προηγουμένως, η Σούβρα Μουχέρτζι, σύζυγος του πρώην Προέδρου Πρανάμπ Μουχέρτζι ήταν ο κάτοχος του παρόντος τίτλου, μέχρι το θάνατό της στις 18 Αυγούστου 2015.

## Πρώτα χρόνια
Οι γονείς της Κοβίντ αρχικά ζούσαν κοντά στη Λαχώρη στο σημερινό Πακιστάν και μετακόμισαν στην Ινδία μετά τη διαίρεση της Ινδίας και εγκαταστάθηκαν στο Λατζπάτ Ναγκάρ στο Δελχί. Είναι πρώην υπάλληλος στη Mahanagar Telephone Nigam Limited (MTNL). Ξεκίνησε την καριέρα της στη MTNL ως τηλεφωνήτρια. Σταδιακά πήρε προαγωγή στη θέση του Επικεφαλής Επόπτη Τμήματος. Αλλά το 2005, πήρε μια εθελοντική συνταξιοδότηση.

## Προσωπική ζωή
Η Σαβίτα παντρεύτηκε τον Ραμ Ναθ Κοβίντ στις 30 Μαΐου 1974. Έχουν ένα γιο και μια κόρη, τον Πρασάντ και την Σουάτι.

## Ως Πρώτη Κυρία
Η Κοβίντ έγινε η πρώτη κυρία στις 25 Ιουλίου 2017 καθώς η θέση ήταν κενή για σχεδόν δύο χρόνια, λόγω του θανάτου της τελευταίες εν ενεργεία. Οι πρώτοι σύζυγοι της Ινδίας έχουν γενικά πολύ ελαφριά παρουσία, όταν δεν λείπουν εντελώς. Όταν είναι παρών, πολλές από αυτούς λειτουργούν ως επίσημοι οικοδεσπότες του Ραστραπάτι Μπαβάν.

## Παραπομπές


Κατηγορία:Ινδοί πολιτικοί
Βουλιάστα Ιωαννίνων

Η **Βουλιάστα** είναι ημιορεινό χωριό του νομού Ιωαννίνων στην Ήπειρο, σε υψόμετρο 280 μέτρων.

## Γεωγραφικά στοιχεία - αξιοθέατα
Η Βουλιάστα βρίσκεται 30 χλμ. νότια από την πόλη των Ιωαννίνων, επάνω στην εθνική οδό Άρτας - Ιωαννίνων και είναι κτισμένη σε καταπράσινη περιοχή στις δύο όχθες του ποταμού Λούρου ανάμεσα σε τρεχούμενα νερά και πλατάνια. Αξιοθέατα της περιοχής θεωρούνται τα ιχθυοτροφεία πέστροφας στον ποταμό Λούρο καθώς και ο παλιός νερόμυλος (μαντάνι), ο οποίος έχει κηρυχθεί ιστορικό διατηρητέο μνημείο από το 1994,  "*διότι πρόκειται για αξιόλογα κτίσματα λαϊκής προβιομηχανικής αρχιτεκτονικής, σημαντικά για τη μελέτη της ιστορίας της αρχιτεκτονικής στην περιοχή"*. Ενδιαφέρον παρουσιάζουν η γαλάζια λίμνη των πηγών του Λούρου σε απόσταση λίγων εκατοντάδων μέτρων από το δρόμο και η παραποταμιά διαδρομή Βουλιάστα - Χάνι Τερόβου - Σήραγγα Κλεισούρας. Κάθε χρόνο, τον Αύγουστο, ο τοπικός πολιτιστικός σύλλογος διοργανώνει την εκδήλωση "Γιορτή πέστροφας".

Στο χωριό Βουλιάστα βρίσκεται η λίμνη Βηρού με το γαλάζιο χρώμα όπου είναι οι πηγές του Λούρου ποταμού.

## Διοικητικά - Δημογραφικά
Ως οικισμός αναγνωρίστηκε το 1940 και προσαρτήθηκε στην κοινότητα Πεντολάκκου. Το 1946 με το ΦΕΚ 271Α-09/09/1946 αποσπάστηκε από την κοινότητα Πεντολάκκου και ορίστηκε έδρα της κοινότητας Βουλιάστης, ενώ το 1997 με το ΦΕΚ 244Α-04/12/1997 αποσπάστηκε από την κοινότητα Βουλιάστης και προσαρτήθηκε στο δήμο Αγίου Δημητρίου. Σύμφωνα με το σχέδιο Καλλικράτης, αποτελεί τη τοπική κοινότητα Βουλιάστας που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 117 κατοίκους.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


## Εξωτερικοί σύνδεσμοι
*Η γαλάζια λίμνη των πηγών του Λούρου από τον ιστότοπο http://www.diakonima.gr

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης